  Анжелика Тихонова корреспондент Сьӧлта черкогуртын выль школа пуктон ужъёслы федерал коньдэтысь уксё висъялозы. Россиысь Федерал Кенешлэн ӧриез сыӵе пумкылъянэз умоен лыдъяз. Со сярысь элькун тӧролэн но кивалтэтлэн пресс-службазы ивортӥз. Выль школа пуктон ужпумез Россиысь Кун Думаын Удмуртилэсь депутат, «Единая Россия» фракцилэн кивалтӥсезлэн нырысетӥ воштӥсез Андрей Исаев чакласа возе. Росси Федерациысь Федерал Кенешлэн туэ коньдэтысь ассигнованиосты люкылонъя ӧри Удмурт Элькунлы Сьӧлта черкогуртын выль школа пуктыны субсидия висъянэз умоен лыдъяз. Со понна 133 миллион манетлэсь трос коньдон висъямын луоз Андрей Исаев, Россиысь Кун Думаын Удмуртилэсь депутатЧеркогуртын 384 интылы начальной школа пуктозы. Та дыре лэсьтӥськон интыын фундамент кисьтонъя ужъёс йылпумъямын. Ог 50 процентлы кыр но пуш борддоръёсыз ӝутэмын, озьы ик вӧлдэт плитаос вӧлдэмын. Выль дышетскон юртэз 2021-тӥ арын вуттыны чаклало Тодэ вайытом, кемалась ик ӧвӧл Сьӧлта ёросысь Кӧпка черкогуртын йӧскалык ӵектос улсын пуктэм выль культура юртэз усьтӥзы. Со сяна, 2020-тӥ арын ёросысь Выль Мӧнья но Бадӟым Кунян гуртъёсын фельдшер-акушер пунктъёс пуктозы, 8,5 иськемлэсь трос сюресъёсты выльдозы, Кӧлесур, Сюромошур гуртъёсысь, Сьӧлта, Кӧпка черкогуртъёсысь администрациосты вылӥ ӝоглыко интернетэн герӟалозы.  Тегъёс: Дышетон Удмуртия АндрейИсаев школаос коньдон Сьӧлта лэсьтськон  